Sentenza tal-Qorti Ġenerali tat-30 ta’ Ġunju 2021 – GY vs BĊE
(Kawża T-746/19) 1
(“Servizz pubbliku – Persunal tal-BĊE – Remunerazzjoni – Allowance tad-dar – Bidla tal-iskema applikabbli – Ċaħda tat-talba għas-sena 2019 – Eċċezzjoni ta’ illegalità – Ugwaljanza fit-trattament – Assenza ta’ miżuri tranżitorji”)
Lingwa tal-kawża: l-Ingliż
Partijiet
Rikorrent: GY (rappreżentanti: L. Levi u A. Champetier, avukati)
Konvenut: Il-Bank Ċentrali Ewropew (rappreżentanti: F. von Lideiner u D. Nessaf, aġenti, assistiti minn B. Wagenbaur, avukat)
Suġġett
Talba bbażata fuq l-Artikolu 270 TFUE u fuq l-Artikolu 50a tal-Istatut tal-Qorti tal-Ġustizzja tal-Unjoni Ewropea u intiża għall-annullament tad-deċiżjoni tal-BĊE tat-28 ta’ Jannar 2019 li ma jagħtix l-allowance tad-dar lir-rikorrent għas-sena 2019.
Dispożittiv
Id-deċiżjoni tal-Bank Ċentrali Ewropew (BĊE) tat-28 ta’ Jannar 2019 hija annullata sa fejn din tirrifjuta l-għoti tal-allowance tad-dar għas-sena 2019 lil GY.
Il-BĊE huwa kkundannat għall-ispejjeż.
____________
1     ĠU C 36, 3.2.2020.